Wikidata Biscum
Res apud Vicidata repertae:Biscum: insigneBiscum: insigne
*Civitas*: Russia  
*Locus*: 52°31′0″N 85°10′0″E  
*Numerus incolarum*: 200 629  
*Zona horaria*: UTC+07:00, Tempus Crasnoiarianum  
Situs interretialis  

**Gestio**

*Praefectus*: Q29865032  
*Procuratio superior*: Biysk Urban Okrug  

**Geographia**

*Superficies*: 291.67 chiliometrum quadratum  

**Biscum** (Russice Бийск, tr. *Bijsk*) vel **Bicatunium** est urbs in Russia et secunda maxima urbs territorii Altaici, plus quam 198 milia incolarum (anno 2021) habens.

Situs urbis
-----------

Biscum in australi parte Siberiae occidentalis, iuxta flumen Biam (ex qua nomen urbis genuit) prope confluentem huius fluminis et fluvii Catunae iacet.

Historia urbis
--------------

Aedes cursus publici (a sinistra) et theatrum dramaticum (a dextra) Bisci in urbe
Anno 1709, secundum imperatum Petri I arx lignea inter flumina Bia et Catuna loco confluentis fluviorum illorum condita est, e nominibus fluminum *Bicatunensis* appellatur. Arx illa anno 1710 destructa est a Dzungaris, gente nomadica, sed anno 1718 restaurata loco novo, circiter 20 chiliometra ab loco prisco, in ripa dextra Biae. Anno 1732, propter mutationem dispositionis, arx Bicatunensis renominata est *Biensis* vel *Biscensis* (quum nomine prisco et postea nonnumquam utebantur), et anno 1782 facta est urbs Biscum.

Anno 1804, urbi est datum insigne: pictura urbis "in area azurea in monte aureo puteus montanus." In parte superiore insignis illius enim insigne Tomii (equus albus vel argenteus in viride) positum est, quia illo tempore (et ad annum 1917) Biscum ad gubernium Tomense pertinebat.

Saeculo undevicesimo, arx Bisci demolita est (anno 1848), urbs illa facta est sedes commercii industriaeque.

Tempore Belli Magni Patrii cum evacuatione in Biscum nonnullarum sedium industrialium ex Europaea parte Unionis Sovieticae industria urbis illius incrementum magnum habuit, et imprimis pro defensione nationis favebat operi.

Biscum hodie
------------

Nunc Biscum sedes industriae et commercii manet. Portum, stationem ferriviariam, et aeroportum habet. Urbs etiam est sedes scientiae culturaeque: urbi sunt Universitas Publica Artium Humaniorum et Paedagogiae Altaica Šukšiniana, institutum technologicum (filia Universitatis Publicae Technicae Altaicae Polzunovianae), scholae multae, bibliothecae nonnullae, theatra, et museum regionale Bianchianum. Anno 2005 Biscum factum est *naukograd*(ru), i.e. 'scientiae urbs', Foederationis Russicae.

Notae
-----

1. ↑  Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 442. de nomine priore *Бикатунский острог, Castellum Bicatunium*.
2. 1 2  I.G. Gmelin & S.G. Gmelin, *Flora Sibirica sive Historia plantarum Sibiriae* (Petropoli, 1757), p. 114

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Biscum** spectant. |

|  |  |
| --- | --- |
|  | **Situs geographici et historici:** *Locus*: 52°31′0″N 85°10′0″E • *GeoNames* • *Facebook Places* • Store norske Lexikon • Большая российская энциклопедия • Encyclopædia Britannica |

* Pagina de urbe Bisco *Encyclopaediae Russicae Magnae* **(Russice)**